open-index/open-wikipedia-markdown huggingface dataset:
Γ.Σ. Θράκη Φερών

Ο **Γυμναστικός Σύλλογος Θράκη Φερών** είναι αθλητικό σωματείο στις Φέρες του νομού Έβρου. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Φερών.

## Ιστορία
Ο Γυμναστικός Σύλλογος Φερών «η Θράκη» ιδρύθηκε το 1951. Η ποδοσφαιρική ομάδα του συλλόγου αγωνίστηκε για πρώτη φορά στο Εθνικό Ερασιτεχνικό Πρωτάθλημα την περίοδο 1985–86, όπου τερμάτησε στη 14η θέση του 7ου Ομίλου με 25 βαθμούς και υποβιβάστηκε στις τοπικές κατηγορίες.

Την περίοδο 1992–93 η ομάδα έλαβε μέρος για πρώτη φορά στο πρωτάθλημα της Δ΄ Εθνικής κατηγορίας και τερμάτησε στην 9η θέση του 12ου Ομίλου συγκεντρώνοντας 54 βαθμούς. Την επόμενη περίοδο, 1993–94, κατέλαβε την 6η θέση του βαθμολογικού πίνακα με 59 βαθμούς. Την αμέσως επόμενη περίοδο, 1994–95, η ομάδα τερμάτησε στη 10η θέση του 8ου Ομίλου με 52 βαθμούς, οπότε και υποβιβάστηκε στις τοπικές κατηγορίες.

Την περίοδο 1996–97, η ομάδα μετείχε ξανά στο πρωτάθλημα της Δ΄ Εθνικής κατηγορίας και συγκεκριμένα στον 9ο Όμιλο όπου τερμάτησε στη 1η θέση με 52 βαθμούς.

## Αγωνιστική πορεία
* 1985–86: Εθνικό Ερασιτεχνικό Πρωτάθλημα
* 1992–93: Δ΄ Εθνική
* 1993–94: Δ΄ Εθνική
* 1994–95: Δ΄ Εθνική
* 1996–97: Δ΄ Εθνική

## Παραπομπές


Κατηγορία:Αθλητικοί σύλλογοι Έβρου
Κατηγορία:Ιδρύσεις αθλητικών συλλόγων το 1951
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1951
Πείραμα της Φιλαδέλφειας

thumb|300px|Το <span lang="en" dir="ltr">USS ''Eldridge'' (DE-173)</span> το 1944|εναλλ.=
Το **Πείραμα της Φιλαδέλφειας** είναι, σύμφωνα με σχετικό αστικό μύθο, υποτιθέμενο στρατιωτικό πείραμα που πραγματοποιήθηκε από το Πολεμικό Ναυτικό των ΗΠΑ στο Ναυπηγείο της Φιλαδέλφειας στην Πενσυλβάνια, πιθανότατα γύρω στις 28 Οκτωβρίου 1943. Το αντιτορπιλικό *<span lang="en" dir="ltr">USS Eldridge</span>* με το πλήρωμά του υποτίθεται ότι έγινε αόρατο στις εχθρικές συσκευές.

Η πρώτη αναφορά στο σχετικό πείραμα εμφανίστηκε το 1966, σε γράμμα άγνωστης προέλευσης με αποδέκτη τον συγγραφέα και αστρονόμο Μόρις Κ. Τζέσαπ (Morris K. Jessup). Είναι σήμερα ευρέως αποδεκτό πως ανήκει στη σφαίρα της φαντασίας. Σύμφωνα με το Πολεμικό Ναυτικό των ΗΠΑ ουδέποτε πραγματοποιήθηκε τέτοιο πείραμα, ενώ οι λεπτομέρειες του μύθου έρχονται σε αντίθεση με όσα είναι γνωστά για το *<span lang="en" dir="ltr">USS Eldridge</span>* καθώς και με τους γνωστούς φυσικούς νόμους.

Το ίδιο πλοίο παραχωρήθηκε το 1951 στην Ελλάδα και υπηρέτησε στο Πολεμικό Ναυτικό της ως το 1991 με το όνομα ''Λέων''.

## Παραπομπές


## Πηγές
* 

## Εξωτερικοί σύνδεσμοι
* The Philadelphia Experiment from A-Z
* The Philadelphia Experiment by the DEPARTMENT OF THE NAVY - NAVAL HISTORICAL CENTER
* PDF version of "The Case for the Unidentified Flying Object" by Morris K. Jessup - 2003 transcription of the Office of Naval Research (ONR) annotated "Varo edition", with three-color notes supposedly by Carlos Miguel Allende

Κατηγορία:Πολιτισμός της Φιλαδέλφειας (Πενσυλβάνια)
Κατηγορία:Αστικοί μύθοι
Αμπού Ισά αλ-Ουαρράκ

Ο **Αμπού Ισά αλ-Ουαρράκ** ( Abū ʿĪsā Muḥammad ibn Hārūn al-Warrāq) (889μ.Χ. - 24 Ιουνίου 994 μ.Χ.), ήταν Άραβας σκεπτικιστής του 9ου αιώνα μετά Χριστόν, κριτικός του Ισλάμ και της θρησκείας γενικότερα. Ήταν μαθητής του Ibn al-Sarrāj και του Ibn Duraid και μέντροας και φίλος του Ιμπν αλ-Ραουαντί. Ένας σύγχρονος κριτικός του Κορανίου και του Ισλάμ, ο Ibn Warraq, πήρε το ψευδώνυμο του από τον αλ-Ουαρράκ 

## Απόψεις για τις εξ αποκαλύψεως θρησκείες
Ο αλ-Ουαρράκ ήταν σκεπτικός σχετικά με την ύπαρξη του θεού, καθώς *«αυτός που διατάζει τον σκλάβο του να κάνει πράγματα για τα οποία ξέρει πως είναι ανίκανος να κάνει, και μετά τον τιμωρεί, είναι ηλίθιος»*.

Ο αλ-Ουαρράκ αμφισβήτησε την αντίληψη της εξ αποκαλύψεως αλήθειας. Υποστήριξε πως αν οι ανθρωποι είναι ικανοί να κατανοήσουν από μόνοι τους, για παράδειγμα, πως είναι καλό να συγχωρείς, τότε ο προφήτης θα ήταν αχρείαστος και δεν θα λαμβάναμε υπόψην τους αυτόκλητους προφήτες, αν οι ισχυρισμοί τους ήταν αντίθετοι με την λογική. Ο αλ-Ουαρρακ θαύμαζε τους διανοούμενους, οχι για την ικανότητα να υποταχθεί σε ένα θεό, αλλά μάλλον για το ερευνητικό πνέυμα απέναντι στα θαύματα της επιστήμης. Εξηγούσε πως οι ανθρώποι ανέπτυξαν την επιστήμη της αστρονομίας ξεκινώντας με το να βλέπουν τον ουρανό, και πως ο Προφήτης δεν ηταν απαραίτητος για να τους πει να βλέπουν τα άστρα. Επίσης, έλεγε πως κανένας προφήτης δεν ήταν απαραίτητος για να τους μάθει να φτιάχνουν και να παίζουν με το φλαούτο.

## Απόψεις για το Ισλάμ
Ο αλ-Ουαρρακ αμφισβητούσε ισχυρισμούς που παρουσίαζαν τον Μωάμεθ ως προφήτη

## Δείτε επίσης
* Αθεϊσμός

## Παραπομπές


Κατηγορία:Αθεϊστές
Κατηγορία:Άραβες συγγραφείς
Αμπού Μπακρ αλ-Ραζί

O Αμπού Μπακρ αλ-Ραζί **Abū Bakr Muhammad ibn Zakariyyā al-Rāzī **(, γνωστός στη Δύση ως **Rhazes** ή **Ραζής**) (854–925 KE), ήταν Πέρσης πολυμαθής, ιατρός, αλχημιστής, φιλόσοφος και σημαντική προσωπικότητα στην ιστορία της Ιατρικής. Έγραψε επίσης για τη λογική, αστρονομία και γραμματική.

Ο Ράζι, έκανε θεμελιώδεις και διαχρονικές συνεισφορές σε διάφορα επιστημονικά πεδία και τις οποίες κατέγραψε σε πάνω από 200 χειρόγραφα,  ενώ μνημονεύεται για την μεγάλη πρόοδο που έκανε στην ιατρική με τιςπαρατηρήσεις και ανακαλύψεις του. Ήταν από τους πρώτους θιασώτες της πειραματικής ιατρικής, έγινε επιτυχημένος ιατρός σε νοσοκομεία της Βαγδάτης και της Ρέυ.Ως δάσκαλος της ιατρικής, προσέλκυσε μαθητές από διάφορα υπόβαθρα και με διαφορετικά ενδιαφέροντα, ενώ λεγόταν ότι ήταν συμπονετικός και αφοσιωμένος στους ασθενείς του ανεξαρτήτως της οικονομικής τους επιφάνειας.

Σύμφωνα με την Encyclopædia Britannica ήταν ανάμεσα στους πρώτους που χρησιμοποίησαν την χυμική θεωρία για να διακρίνει μεταδοτικές ασθένειες και έγραψε ένα πρωτοπόρο βιβλία για για την ευλογιά και την ιλαρά.  Ανακάλυψε επίσης πολυάριθμες χημικές ενώσεις, μεταξύ των οποίων τις αλκοόλες και το θειικό οξύ.

Μέσω μεταφράσεων, το ιατρικό του έργο και οι ιδέες του έγιναν γνωστά στους ευρωπαίους και επιρρέασαν έντονα την ιατρική εκπαίδευση στη λατινική δύση. Κάποιοι τόμοι από το έργο του, Al-Mansuri, όπως  το "περί χειρουργικής" και το "γενικό βιβλίο περί θεραπείας", χρησιμοποιήθηκαν στην διδασκαλία της ιατρικής στα δυτικά πανεπιστήμια. . Ο Edward Granville Browne τον θεωρεί «πιθανώς τον σπουδαιότερο και πιο πρωτοπόρο από τους μουσουλμάνους ιατρούς, και ένας από τους παραγωγικότερους συγγραφείς» . Έχει χαρακτηριστεί επίσης ως ο «γιατρός των γιατρών» πατέρας της παιδιατρικής, και πρωτοπόρος στην οφθαλμολογία. Για παράδειγμα, ήταν ο πρώτος που αναγνώρισε την αντίδραση της κόρης του ματιού στο φως.

## Παραπομπές


Κατηγορία:Πέρσες μαθηματικοί
Κατηγορία:Ιατροί του Μεσαίωνα
Κατηγορία:Αλχημιστές
Κατηγορία:Πέρσες φιλόσοφοι
Αναλυτική φιλοσοφία

Η **Αναλυτική φιλοσοφία** είναι είδος φιλοσοφίας το οποίο έγινε κυρίαρχο στις αρχές του 20ου αιώνα. Στις Ηνωμένες Πολιτείες της Αμερικής, Ηνωμένο Βασίλειο, Καναδά, Αυστραλία, Νέα Ζηλανδία και Σκανδιναβία, η πλειονότητα των φιλοσοφικών σχολών αυτοχαρακτηρίζεται ως τμήματα *αναλυτικής.*

Ο όρος αναλυτική φιλοσοφία μπορεί να αναφέρεται σε διάφορα πράγματα: 
* Ως φιλοσοφική πρακτική, χαρακτηρίζεται από την έμφαση στην σαφήνεια της επιχειρηματολογιας, συχνά κάνοντας χρήση της λογικής, ανάλυσης και σε λιγότερο βαθμό των μαθηματικών και φυσικών επιστημών.
* Ως ιστορική εξελιξη, η αναλυτική φιλοσοφία αναφέρεται σε ορισμένα γεγονότα της φιλοσοφίας του 20ου αιώνα, τα οποία κατέληξαν να έχουν καθορίσει σημερινές πρακτικές. Κεντρικά πρόσωπα σε αυτή την ανάπτυξη ήταν οι  Μπέρτραντ Ράσελ, Λούντβιχ Βίτγκενσταϊν, G. E. Moore, Γκότλομπ Φρέγκε, και οι  φιλόσοφοι του λογικού θετικισμού.

Η αναλυτική φιλοσοφία συχνά έρχεται σε αντίθεση με άλλες παραδοσιακές σχολές φιλοσοφίας, όπως υπαρξισμός, φαινομενολογία ή Μαρξισμό.

## Παραπομπές


## Εξωτερικοί σύνδεσμοι
* 

Κατηγορία:Κλάδοι της φιλοσοφίας
Κατηγορία:Φιλοσοφικές παραδόσεις
Ζακ-Αντρέ Ναιζόν

Ο **Jacques-André Naigeon** (15 Ιουλίου 1738, Παρίσι – 28 Φεβρουαρίου 1810, Παρίσι) ήταν γάλλος καλλιτέχνης, άθεος φιλόσοφος και διανοούμενος, γνωστός ιδίως για τις συνεισφορές του στην ''Εγκυκλοπαίδεια'' του Ντιντερό και για την βοήθεια του στον Βαρόνο του Χόλμπαχ

## Βιογραφία

Μετά τις προσπάθειες του να γίνει ζωγράφος ή γλύπτης, ο Naigeon έγινε φίλος και συνεργάτης του Ντενί Ντιντερό τον οποίο βοήθησε στην *Εγκυκλοπαίδεια*. Σύντομα έγινε μέλος του κύκλου του Βαρόνου του Χόλμπαχ. Σύντομα υιοθέτησε τις ιδέες του Χόλμπαχ και τον βοήθησε να εκδόσει το  *Morale Universelle* και το *Essai sur les préjugés*.  Ο ίδιος εξέδοσε τη γαλλική μετάφραση των έργων του Σένεκα. Έγινε αργότερα εκδότης και σχολιαστής του Ντιντερό.

Το μόνο έργο του Naigeon το οποίο στέκει μόνο του, είναι το *Le militaire philosophe, ou Difficultés sur la religion, proposées au Pére Malebranche* (1768) το οποίο βασιζόταν σε ένα ανώνυμο γράμμα του οποίου το τελευταίο κεφάλαιο έγραψε ο βαρόνος του Χόλμπαχ. Το έργο επαναλάμβανε κυρίως αθεϊστικά, αντιχριστιανικά και υλιστικά επιχειρήματα από την ριζοσπαστική βιβλιογραφία του δεύτερου μισού του 18ου αιώνα

## Βιβλιογραφία

### Έργα του Naigeon

* *Les Chinois*, κωμωδία γραμμένη με τον Charles Simon Favart (1756)
* *Le Militaire philosophe ou, Difficultés sur la religion proposées au R.P. Malebranche* (London and Amsterdam, 1768) ;
* *Éloge de La Fontaine* (1775)
* ** (1790)
* *Dictionnaire de philosophie ancienne et moderne* 3 vol. (1791-1794) 
* *Mémoire sur la vie et les œuvres de Diderot* (1821)

### Δευτερογενής βιβλιογραφία
* Alan Charles Kors, "The Atheism of D'Holbach and Naigeon," *Atheism from the Reformation to the Enlightenment* (Oxford: Clarendon Press, 1992)

## Εξωτερικοί σύνδεσμοι
* 
* ''Le militaire philosophe''  - online text in French

## Παραπομπές


Κατηγορία:Γάλλοι άθεοι
Κοιλάδα των Ανίδεων

[μικρογραφία|Η κάλυψη του δυτικογερμανικού [ARD στην Ανατολική Γερμανία, και οι τοποθεσίες μετάδοσης κοντά στα ενδογερμανικά σύνορα.]]
Η** Κοιλάδα των Ανίδεων** (γερμανικά: Tal der Ahnungslosen) ήταν σατιρική ονομασία για δύο περιοχές στα νοτιοανατολικά και βορειοανατολικά τμήματα της πρώην Ανατολικής Γερμανίας.

Οι κάτοικοι των περιοχών αυτών γενικά δεν ήταν σε θέση να λάβουν τηλεοπτικές εκπομπές από την Δυτική Γερμανία. Θεωρούνταν ευρέως ότι οι δυτικογερμανικοί τηλεοπτικοί σταθμοί ήταν πιο αξιόπιστοι από τα επίσημα μέσα της κομμουνιστικής Ανατολικής Γερμανίας και επομένως οι άνθρωποι που δεν μπορούσαν να λάβουν τους σταθμούς πιστευόταν ότι ήταν λιγότερο καλά ενημερωμένοι σχετικά με την (πολιτική) κατάσταση στην χώρα τους και στον κόσμο, αν και εξακολουθούσαν να έχουν πρόσβαση σε ορισμένα δυτικά ραδιόφωνα.

Από τα τέλη της δεκαετίας του 1970 και μετά, καθώς οι ανατολικογερμανικές αρχές παραιτήθηκαν από την παρουσία του *Westfernsehen* και με την εισαγωγή της καλωδιακών (και αργότερα δορυφορικών) τεχνολογικών ο αριθμός των ανατολικογερμανικών κατοίκων (ακόμη και σε περιοχές μακριά από τα σύνορα), χωρίς πρόσβαση σε τουλάχιστον ένα κανάλι από τη Δύση μειώθηκε περαιτέρω.

## Δείτε επίσης

* Deutscher Fernsehfunk
* Der schwarze Kanal
* Μεταδότης Όχσενκοπφ

## Εξωτερικοί σύνδεσμοι

* Fernsehempfang im Tal der Ahnungslosen Television reception in Tal der Ahnungslosen
* Im Tal der Ahnungslosen - Westfernsehen Marke Eigenbau  Homegrown West TV
* Video (in German)

## Παραπομπές


Κατηγορία:Λαοκρατική Δημοκρατία της Γερμανίας
Διάλογοι για τη φυσική θρησκεία

Το ***Διάλογοι για τη φυσική θρησκεία*** (Dialogues Concerning Natural Religion) είναι έργο του Σκωτσέζου φιλόσοφου Ντέιβιντ Χιουμ. Μέσω του διαλόγου, τρεις φιλόσοφοι, ο Δημέας, ο Φίλων και ο Κλεάνθης συζητούν για τη φύση της ύπαρξης του Θεού. Αν αυτά τα ονόματα είναι αναφορά σε αρχαίους φιλόσοφους, είναι ακόμη θέμα προς συζήτηση. Αν και οι τρεις συμφωνούν πως υπάρχει θεός, διαφωνούν έντονα για την φύση του θεού και πως, και αν, η ανθρωπότητα μπορεί να γνωρίσει κάποιαν θεότητα.

Στους διαλόγους του, οι χαρακτήρες του συζητούν μια σειρά από επιχειρήματα για την ύπαρξη του Θεού, όπως το τελεολογικό επιχείρημα, το κοσμολογικό επιχείρημα και το πρόβλημα του κακού

Ο Χιούμ ξεκίνησε να γράφει το έργο το 1750, αλλά το τελείωσε λίγο πριν τον θάνατο του, το 1776. Βασίζονται στο έργο του Κικέρωνα *[[De Natura Deorum]]*. Το έργο εκδόθηκε αρχικά, χωρίς αναφορά στο όνομα του συγγραφέα ή εκδότη.
## Χαρακτήρες
***Πάμφιλος**, είναι ο νεαρός παρουσιαστής των διαλόγων. Σε ένα γράμμα προς τον φίλο του Έρμιππο, εξηγεί τις θέσεις των Δημέα, Φιλων και Κλεάνθη. Χρησιμοποιείται ως αφηγητής. Στο τέλος αναφέρει πως θεωρεί ότι ο Κλεάνθης παρουσίασε τα ισχυρότερα επιχειρήματα, αν και μάλλον το κάνει από σεβασμό προς τον καθηγητή του, καθώς δεν αντανακλά τις απόψεις του Χιουμ για το θέμα. Αν ληφθούν υπόψιν οι άλλες θέσεις του Χιούμ για το θέμα της θρησκείας, μπορεί να σημειωθεί ότι όλοι καταλήγουν σε εμφανώς ειρωνικές δηλώσεις προσπαθώντας να επαναβεβαιώσουν την πίστη τους στον Χριστιανισμό. 
***Κλεάνθης**, είναι ένας «πειραματιστής θεϊστής» και οπαδός του ορθόδοξου εμπειρισμού του οποίου η πίστη στον θεό στηρίζεται σε μια εκδοχή του τελεολογικού επιχειρήματος 
* **Φίλων**, σύμφωνα με την κυρίαρχη άποψη, είναι ο χαρακτήρας που παρουσιάζει ομοιότητες με την χαρακτήρα τυ Χιούμ. Ο Φίλων, μαζί με τον Δημέα, κριτικάρουν τις ανθρωπομορφικές απόψεις του Κλεάνθη, καθώς και την τελεολογία του, αν και κανείς τους δεν απορρίπτει την πίστη στον θεό. Ο Φίλων υποστηρίζει πως η ανθρώπινη λογική είναι ανίκανη να πραγματοποιήσει σκέψεις για την κατανόηση του θείου, αν και δεν προχωρά να αρνηθεί ότι υπάρχει θεός.
* **Δημέας** «υποστηρίζει το κοσμολογικό επιχείρημα και τον φιλοσοφικό θεϊσμό" Πιστεύει πως η ύπαρξη του θεού πρέπει να αποδειχτεί με χρήση a priori λογικής και πως οι πεποιθήσεις μας για την φύση του θεού πρέπει να είναι βασισμένη στις αποκαλύψεις. Κατηγορεί τον Κλεάνθη για ανθρωπομορφισμό και για την υποστήριξη του στην «φυσική θρησκεία». Ο Δημέας απορρίπτει την εγκατάλειψη των *a priori* επιχειρημάτων από τον Φίλων και τον Κλεάνθη (και οι δυο είναι εμπειριστές) και θεωρεί πως ο Φίλων αποδέχεται μια ακραία μορφή σκεπτικισμού."

## Παραπομπές


## Εξωτερικοί σύνδεσμοι
* 
* Free audio book of ''Dialogues Concerning Natural Religion''

Κατηγορία:Βιβλία με κριτική στη Θρησκεία
Κατηγορία:Θεϊστικά επιχειρήματα
Κατηγορία:Διάλογοι
Εθνική Παλαιστινιακή Αρχή

Η **Εθνική Παλαιστινιακή Αρχή** (αραβικά: السلطة الوطية الفلسطين) είναι το προσωρινό όργανο αυτοδιοίκησης που ιδρύθηκε το 1994 μετά τη Συμφωνία της Γάζας-Ιεριχώ για τη Λωρίδα της Γάζας και τις Περιοχές Α και Β της Δυτικής Όχθης, ως συνέπεια των Συμφωνιών του Όσλο του 1993. Μετά τις εκλογές του 2006 και την επακόλουθη σύγκρουση στη Γάζα μεταξύ των κομμάτων Φατάχ και Χαμάς, η εξουσία του είχε επεκταθεί μόνο στις περιοχές Α και Β της Δυτικής Όχθης. Από τον Ιανουάριο του 2013, η ελεγχόμενη από την Φατάχ Παλαιστινιακή Αρχή χρησιμοποιεί την ονομασία «Κράτος της Παλαιστίνης» σε επίσημα έγγραφα.

## Παραπομπές


## Εξωτερικοί σύνδεσμοι
* 
* Palestinian Media Watch – Timing and methods of the base of the Palestinian Authority
* The Palestinian Basic Law – A collection of various propsals and amendments to the Basic Law of Palestine
* Columbia University Libraries – ''Palestine'', directory category of the WWW-VL.
*

Κατηγορία:Πολιτική της Παλαιστίνης
Στρατιωτική ιστορία της Καταλονίας

Η **στρατιωτική ιστορία της Καταλονίας** ξεκίνησε το δέκατο τρίτο αιώνα, με τα πρώτα κατορθώματα του στρατού υπό τις διαταγές Καταλανών αρχηγών και διαρκεί μέχρι σήμερα, όπου τα καταλανικά στρατιώτες έχουν ενσωματωθεί σε διεθνείς δυνάμεις.
μικρογραφία|Μέγιστη επέκταση της Καταλονίας στη μεσαιωνική εποχή (Αραγονικό στέμμα)
μικρογραφία|Ο Βασιλιάς Χάουμε Α΄ της Αραγονίας με τον επίσκοπο της Βαρκελώνης Μπερενγκέρ ντε Παλόου και οι Μπερνάτ ντε Σεντέγιες και Ζιλαμπέρτ ντε Κρουίλς κατά την διάρκεια της κατάκτησης της Μαγιόρκα (1229)

## Προέλευση
Η προέλευση της στρατιωτικής δύναμης στην Καταλονία χρονολογούνται από τον δέκατο τρίτο αιώνα, με την Σακραμεντάλ, την αδελφότητα μεταξύ πολλών λαών για να εγγυηθεί η ασφάλειά τους, που γινόταν με όρκο, και, ως εκ τούτου, ονομαζόταν με αυτό τον τρόπο.

Η ιστορία της Μεσογείου συχνά έχει συμπεριλάβει καταλανικά όπλα, από την Μούρθια μέχρι την Αθήνα και την Νεοπατρία (Μεγάλη καταλανική Εταιρεία), αλλά και στην παλιά Καταλονία, πριν και μετά τα Νέα Εργοστασιακά Διατάγματα (1716).
μικρογραφία|Αυτό το κομμάτι του Liber Iudiciorum, μια συλλογή βησιγοτθικών νόμων, θεωρείται το πρώτο γραπτό κείμενο στην καταλανική γλώσσα που προέρχεται από το πρωτότυπο στα λατινικά και γράφτηκε προς το τέλος του 12ου αιώνα
Οι Καταλανοί έχουν οργανωθεί αυθόρμητα στρατιωτικά με πολλούς διαφορετικούς τρόπους, από τη Σακραμεντάλ, τις Σταυροφορίες των Αλμογκαβάρων προς τα μαουλέτ και άλα. Μέχρι τα Νέα Εργοστασιακά Διατάγματα, στα καταλανικά σπίτια πάντα υπήρχαν όπλα και πυρομαχικά, για να υπερασπιστούν τους εαυτούς τους, είτε από τους Σαρακηνούς, τους πειρατές ή τους Γάλλους.

Επομένως, μέχρι την ήττα στον Πόλεμο της Διαδοχής η κεντρική εξουσία περιόριζε και έλεγχε το δικαίωμα των όπλων, και με πρόσχημα την ειρήνευση της χώρας έκρυβε την επιθυμία της να αποτρέψει τους πολίτες από το να πάρουν όπλα εναντίον του.

Επιπλέον, τα καταλανικά συντάγματα, καταργήθηκαν στην πραγματικότητα από τα Διατάγματα, και αυτό ανάγκασε το στέμμα να διαπραγματευτεί για λαϊκή υποστήριξη, κάτι που εκπροσωπείται από την σφραγίδα των όπλων (ένα όργανο που το Γενικό Επαρχιακό Συμβούλιο συγκαλεί σε περιπτώσεις έκτακτης ανάγκης ή επείγοντα γεγονότα) των καταλανικών δικαστηρίων που υποστήριζαν ότι χορηγούσαν με αντάλλαγμα προνόμια, που περιόριζαν τη βασιλική εξουσία.  Αυτή η ισορροπία των εξουσιών  εξαφανίζεται μετά την ήττα, και η ταπείνωση γίνεται εμφανής σε πολλούς τρόπους, όπως η κατεδάφιση της επαρχίας Ριμπέρα, όπου υπήρχε περισσότερη αντίσταση,  η κατασκευή του φρουρίου της Σιουταντέλα στο ίδιο μέρος, η επιβολή του Κτηματολογίου, ή το κλείσιμο όλων των καταλανικών πανεπιστημίων.

Για τον λόγο αυτό, όταν είδαν τη διαφορά της έννοιας της βασιλικής εξουσίας στην Καστίλη, οι Καταλανοί ξεσηκώθηκαν με τον Αρχιδούκα Κάρολο της Αυστρίας, μοίρασαν αφίσες προπαγάνδας και διαπραγματεύτηκαν με την Αγγλία.

## Παραπομπές


Κατηγορία:Ιστορία της Καταλωνίας
Νήσος Ερνστ Τέλμαν

Η** Νήσος Ερνστ Τέλμαν** (γερμανικά: Ernst-Thälmann-Insel, ισπανικά: Cayo Ernesto Thaelmann ή Cayo Blanco del Sur) είναι Κουβανικό νησί με πλάτος 500 μέτρων και μήκος 15 χιλιομέτρων στο Κόλπο Καθόνες και ονομάστηκε προς τιμήν του γερμανού κομμουνιστή πολιτικού και ακτιβιστή Ερνστ Τέλμαν. Το νησί μεταφέρθηκε σε ανατολικογερμανικό έλεγχο το 1972, ωστόσο, όταν μια γερμανική εφημερίδα προσπάθησε να επισκεφθεί το νησί μετά την επανένωση, της είπαν ότι η μεταφορά αυτή ήταν μόνο "συμβολική".

## Ιστορία

### Δεκαετία του 1970
[δεξιά|μικρογραφία|250x250εσ|[Βερολίνο, 19 Ιουνίου 1972: Ο Φιντέλ Κάστρο (στα αριστερά) παρέδωσε, μετά την υπογραφή του ανακοινωθέν, ένα κουβανικό χάρτη στον Έριχ Χόνεκερ (κέντρο). Ο χάρτης δείχνει ένα νησί που φέρει το όνομα "Ερνστ Τέλμαν" και η νότια περιοχή ονομάζεται "Παραλία ΛΔΓ" (*Playa RDA*).]]
Μέχρι το 1972, το νησί ήταν γνωστό ως Κάγιο Μπλάνκο ντελ Σουρ. Με την ευκαιρία της επίσημης επίσκεψης του Έριχ Χόνεκερ τον Ιούνιο του 1972 ο Φιντέλ Κάστρο μετονόμασε το νησί προς τιμήν του γερμανού Κομμουνιστή πολιτικού και ακτιβιστή Ερνστ Τέλμαν, ηγέτη του Κομμουνιστικού Κόμματος της Γερμανίας (KPD) κατά τη διάρκεια της Δημοκρατίας της Βαϊμάρης, που φυλακίστηκε χωρίς δίκη μετά την άνοδο του Ναζιστικού Κόμματος, και μετά από έντεκα χρόνια φυλάκισης πυροβολήθηκε με διαταγή του Αδόλφου Χίτλερ στο στρατόπεδο συγκέντρωσης Μπούχενβαλντ. Σύμφωνα με ένα άρθρο στη εφημερίδα *[[Neues Deutschland]]*, με ημερομηνία 20 Ιουνίου 1972, ο Κουβανός ηγέτης ανακοίνωσε την μετονομασία του νησιού και μία από τις παραλίες της σε Πλάγια "Ρεπούμπλικα Ντεμοκράτικα Αλεμάνα" (ελληνικά: Παραλία "Λαοκρατική Δημοκρατία της Γερμανίας", γερμανικά: "DDR-Strand"). Το δελτίο ειδήσεων της κρατικής τηλεόρασης της Ανατολικής Γερμανίας, το *Aktuelle Kamera*, ανέφερε σχετικά με την τελετή και τα αποκαλυπτήρια της προτομής του Ερνστ Τέλμαν στις 18 Αυγούστου 1972, παρουσία του πρέσβη της Λαοκρατικής Δημοκρατίας της Γερμανίας, ανατολικογερμανών βουλευτών και 100 περίπου κουβανών εκπροσώπων.

Το Μάρτιο του 1975, η κυβέρνηση της Ανατολικής γερμανίας έστειλε τον τραγουδιστή Φρανκ Σέμπελ στην Κούβα για να κάνει κάποια μουσικά βίντεο, και γυρίστηκαν πλάνα από το νησί, τα οποία αργότερα συμπεριλήφθησαν σε ένα ντοκιμαντέρ με έμφαση το νησί ως σύμβολο της φιλίας ΛΔΓ-Κούβας.

### Πρόσφατη ιστορία
Το 1998, το νησί χτυπήθηκε σοβαρά από τον Τυφώνα Μιτς, και χτύπησε πάνω από τον Ερνστ Τέλμαν.

Σύμφωνα με την Κουβανική πρεσβεία στη Γερμανία και το Γερμανικό Υπουργείο Εξωτερικών, η μετονομασία ήταν μια "συμβολική πράξη" και το νησί δεν μεταφέρθηκε ποτέ από την Κούβα και κανένα από τα γερμανικά κράτη κατείχαν το νησί στην και μετά την επανένωση στις 3 Οκτωβρίου 1990.

## Δείτε επίσης

* Αρχιπέλαγος Καμαρρέος, το οποίο βρίσκεται κοντά στο νησί

## Αναφορές


## Εξωτερικές συνδέσεις

* *Spiegel Online*: "Ernst-Thälmann-Insel - DDR unter Palmen" (Γερμανικά)

Κατηγορία:Νησιά της Κούβας
Κατηγορία:Ακατοίκητα νησιά
Παλαιστινιακή Ποδοσφαιρική Ομοσπονδία

Η **Παλαιστινιακή Ποδοσφαιρική Ομοσπονδία** (αραβικά: الاتحاد الفلسطيني لكرة القدم‎) είναι το ανώτατο διοικητικό όργανο όσον αφορά το άθλημα του ποδοσφαίρου στην Παλαιστινιακή Αρχή. Η έδρα της βρίσκεται στη Ραμάλα και είναι υπεύθυνη για τη διεξαγωγή των ποδοσφαιρικών διοργανώσεων της χώρας, των πρωταθλημάτων της Δυτικής Όχθης, της Λωρίδας της Γάζας και του κυπέλλου, όπως και για την οργάνωση και λειτουργία των εθνικών ομάδων ανδρών, γυναικών και νέων της Παλαιστίνης.

## Ιστορία
Το 1952 ιδρύθηκε η Ποδοσφαιρική Ομοσπονδία Παλαιστίνης (Palestine Football Federation). Η διάδοχός της, η Παλαιστινιακή Ποδοσφαιρική Ομοσπονδία, που ιδρύθηκε το 1962, έγινε μέλος της Ένωσης Αραβικών Ποδοσφαιρικών Ομοσπονδιών (UAFA) από τότε που συστάθηκε το 1974.

Έγινε αποδεκτή ως μέλος της Παγκόσμιας Ποδοσφαιρικής Ομοσπονδίας (FIFA) το 1998, μετά τη σύσταση της Παλαιστινιακής Αρχής. Η ομοσπονδία είναι επίσης μέλος της Ασιατικής Συνομοσπονδίας Ποδοσφαίρου (AFC) από το 1998 και στην Ποδοσφαιρική Ομοσπονδία Δυτικής Ασίας (WAFF).

Στις 11 Φεβρουαρίου 2011, η ομοσπονδία δημιούργησε το πρώτο γυναικείο πρωτάθλημα.

## Παραπομπές


## Eξωτερικοί σύνδεσμοι
* 

Παλαιστινη
Κατηγορία:Ποδόσφαιρο στην Παλαιστίνη
Α.Π.Σ. Δόξα Προσκυνητών

160px|μικρογραφία|Το λογότυπο του συλλόγου.
Ο **Α.Π.Σ. Δόξα Προσκυνητών** ήταν αθλητικό σωματείο στους Προσκυνητές του νομού Ροδόπης. Χρώματα του συλλόγου ήταν το κυανό και το λευκό. Δραστηριοποιούνταν στο άθλημα του ποδοσφαίρου. Τα εντός έδρας παιχνίδια της ομάδας διεξάγονταν στο Δημοτικό Γήπεδο Προσκυνητών. Τα τελευταία χρόνια ο σύλλογος είναι ανενεργός.

## Ιστορία
Ο Αθλητικός Ποδοσφαιρικός Σύλλογος «Δόξα» Προσκυνητών ιδρύθηκε το 2005. Η πρώτη σημαντική επιτυχία της ομάδας ήταν η κατάκτηση του πρωταθλήματος της Α1 Κατηγορίας της ΕΠΣ Θράκης την περίοδο 2014–15, κερδίζοντας έτσι μια θέση στο Πρωτάθλημα Πρωταθλητριών ΕΠΣ 2015 και συγκεκριμένα στον 1ο Όμιλο, όπου και τερμάτισε στην 3η θέση με 6 βαθμούς, χάνοντας έτσι την άνοδο στη Γ΄ Εθνική. Την περίοδο 2015–16, η ομάδα επανέλαβε την περσινή επιτυχία κατακτώντας το 2ο τίτλο της στο πρωτάθλημα της ΕΠΣΘ και σε συνδυασμό με τη 2η θέση που κατέλαβε στο Πρωτάθλημα Πρωταθλητριών ΕΠΣ 2016, κέρδισε για πρώτη φορά στην ιστορία της την άνοδο στη Γ΄ Εθνική.

Στην πρώτη συμμετοχή της ομάδας στο πρωτάθλημα της Γ΄ Εθνικής Ερασιτεχνικής κατηγορίας, την περίοδο 2016–17, η ομάδα κατέλαβε την 13η θέση του 1ου Ομίλου με 25 βαθμούς. Την επόμενη περίοδο, 2017–18, η ομάδα τερμάτησε στη 10η θέση του βαθμολογικού πίνακα συγκεντρώνοντας 20 βαθμούς, με αποτέλεσμα τον υποβιβασμό στις τοπικές κατηγορίες, ενώ παράλληλα την ίδια περίοδο, 2017–18, κατέκτησε το Κύπελλο ΕΠΣΘ.

## Η διαχρονική πορεία
* Γ΄ Εθνική: 2016–17
* Γ΄ Εθνική: 2017–18

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Ροδόπης
Κατηγορία:Ιδρύσεις αθλητικών συλλόγων το 2005
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2005
Βίκτορ Στένγκερ

Ο **Βίκτορ Στένγκερ** (Victor John Stenger 29 Ιανουαρίου 1935 – 25 Αυγούστου 2014) ήταν Αμερικάνος φυσικός, φιλόσοφος, συγγραφέας και κριτικός της Θρησκείας.

Μετά από τη σταδιοδρομία του ως ερευνητής στην σωματιδιακή φυσική, ο Stenger σχετίστηκε με τον Νέο Αθεϊσμό ενώ έγραψε και αρκετά επιστημονικά βιβλία τα οποία απευθύνονται στο κοινό. Εξέδωσε δώδεκα βιβλία για την φυσική, κβαντική μηχανική, κοσμολογία, φιλοσοφία, θρησκεία, αθεϊσμό, ψευδοεπιστήμη, συμπεριλαμβανομένου και του μπεστ-σέλλερ *: How Science Shows That God Does Not Exist*. Έγραφε συχνά στην Huffington Post.

Υποστήριζε την απομάκρυνση της θρησκείας από την επιστημονική έρευνα και τη διαδικασία λήψης πολιτικών αποφάσεων και επινόησε τη φράση «η επιστήμη σε στέλνει στο Φεγγάρι, η Θρησκεία σε πετάει πάνω σε κτίρια».

## Προσωπική ζωή
Ο Στένγκερ γεννήθηκε στο  Νιου Τζέρσεϊ. από Λιθουανό πατέρα και μητέρα κόρη Ούγγρων μεταναστών. Πέθανε τον Αύγουστο του 2014 σε ηλικία 79 ετών.

### Φιλοσοφία
Ο Στένγκερ ήταν υποστηρικτής της νατουραλιστικής φιλοσοφίας, σκεπτικιστής και άθεος. Ασκούσε έντονη κριτική στη θεωρία του ευφυούς σχεδιασμού. Υποστήριζε πως η συνείδηση και η ελεύθερη βούληση υπάρχουν και τελικά θα αναλυθούν με επιστημονικό τρόπο, ο οποίος δεν θα περιέχει μυστικισμό ή υπερφυσικές εξηγήσεις. Άσκησε κριτική σε όσους επικαλούνταν την κβαντική φυσική για να εξηγήσουν παράδοξα γεγονότα τα οποία τελικά υποστήριζαν υπερφυσικές ερμηνείες.

## Θέσεις που κατείχε
* Πρόεδρος, 1990–94 Ανθρωπιστές στη Χαβάη
* Μέλος της εκδοτικής ομάδας *[[Free Inquiry]]*
* Μέλος του Society of Humanist Philosophers
* Fellow του Committee for Skeptical Inquiry
* Fellow of the Center for Inquiry
* Πρόεδρος, 2002–06, στο Colorado Citizens for Science

## Εκδόσεις έργων

* 
* 
* 
* 
* 
* 
* 
* 
* 
* 
* 
* 
* 

### Ακαδημαϊκά άρθρα
* 
* 
* 
* 
* 
* 
* 

### Άλλα άρθρα
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Παραπομπές


## Εξωτερικοί σύνδεσμοι

* 
* Reviews of Stenger's books.
* Audio of interview with Stenger on the podcast/radio show "Freethought" by the Freedom From Religion Foundation.

Κατηγορία:Αμερικανοί άθεοι
Κατηγορία:Ανθρωπιστές
Κατηγορία:Αμερικανοί αστρονόμοι
Κατηγορία:Αμερικανοί συγγραφείς
Κατηγορία:Αμερικανοί φιλόσοφοι
Βεγγαλική Βικιπαίδεια

Η **Βεγγαλική Βικιπαίδεια** (βεγγαλικά: বাংলা উইকিপিডিয়া, *Bānglā u'ikipiḍiẏā*) είναι η έκδοση της Βικιπαίδειας στη βεγγαλική γλώσσα, που διευθύνεται από το Ίδρυμα Wikimedia. Έχει επίσης ένα φωνητικό λατινικό αλφάβητο προς το βεγγαλικό αλφάβητο και έτσι τα πληκτρολόγια στο λατινικό αλφάβητο μπορούν να χρησιμοποιηθούν για να πληκτρολογηθούν τα βεγγαλικά χωρίς τη λήψη οποιουδήποτε λογισμικού.

Η Βεγγαλική Βικιπαίδεια ξεκίνησε τον Φεβρουάριο του 2004. Ξεπέρασε τα 10.000 λήμματα τον Οκτώβριο του 2006 και έγινε η δεύτερη νοτιοασιατική γλώσσα που πέτυχε κάτι τέτοιο. Στις 6 Ιουνίου 2018 υπήρχαν 58.768 λήμματα.

Η συνολική καταμέτρηση λημμάτων της Βεγγαλικής Βικιπαίδειας είναι 58.768 άρθρα.

## Χρήστες και συντάκτες




## Δείτε επίσης
* Ιστορία της Βικιπαίδειας
* Αξιοπιστία της Βικιπαίδειας
* Κοινότητα της Βικιπαίδειας

## Αναφορές

## Εξωτερικοί σύνδεσμοι
* Βεγγαλική Βικιπαίδεια
* Έκδοση για κινητά της Βεγγαλικής Βικιπαίδειας

Βεγγαλικ
Ντάβιντ Στράους

Ο **Ντάβιντ Φρίντριχ Στράους** (** , 27 Ιανουαρίου 1808 στο Λούντβιχσμπουρκ – 8 Φεβρουαρίου 1874 στο Λούντβιχσμπουρκ) ηταν γερμανός προτεστάντης θεολόγος και συγγραφέας, ο οποίος επηρέασε τον χριστιανισμό στην ευρώπη με την θεωρία του ιστορικού Ιησού, του οποίου αρνήθεικε την θεία του φύση 

## Αρχική Ζωή
Γεννήθηκε στο Λούντβιχσμπουρκ, κοντά στην Στουτγκάρδη. Σε ηλικία 12 ετών στάλθηκε σε ευαγγελικό σχολείο για να προετοιμαστει για σπουδές στην θεολογία. Αργότερα φοίτησε σε Ευαγγελική Σχολή στο Τύμπινγκεν.

## ''Das Leben Jesu''
Το έργο του *Das Leben Jesu, kritisch bearbeitet* (*Η ζωή του Ιησού, κριτικά εξεταζόμενη*)  προκάλεσε αίσθηση. Ενώ δεν αρνιόταν πως ο Ιησούς όντως υπήρξε, υποστήριξε πως οι ιστορίες με τα θαύματα δεν ήταν πραγματικά γεγονότα. Ο Carl August von Eschenmayer έγραψε μια ανασκόπηση το 1835, με τιλτο «Ο Ιούδας Ισκαριώτης των ημερών μας» στην οποία ο Στραους χαρακτηριζόταν ως το νόμιμο παιδί του γάμου της θεολογικής άγνοιας και θρησκευτικής έλειψης ανεκτικότητας, ευλογημένη από την υπνοβατούσα φιλοσοφία». Ο Λόρδος Άσλι χαρακτήρισε μια μετάφραση ως «το πιο σάπιο βιβλίο το οποίο ξεπετάχθηκε από τα σαγόνια της κόλασης» Οταν ο Στράους έλαβε την έδρα της θεολογίας στο πανεπιστήμιο της Ζυρίχης, προκάλεσε αντιδράσεις ωστε οι αρχές τον επαυσαν πριν καν ξεκινήσει να εργάζεται.

## Παραπομπές


Κατηγορία:Γερμανοί πανεπιστημιακοί
Κατηγορία:Γερμανοί συγγραφείς
Κατηγορία:Γερμανοί θεολόγοι
Βικιπαίδεια στα Νεπάλ Μπάσα

Η** Βικιπαίδεια στα Νεπάλ Μπάσα** είναι η έκδοση της Βικιπαίδειας στα Νεβάρι, που διευθύνεται από το Ίδρυμα Wikimedia. Η Βικιπαίδεια στα Νεπάλ Μπάσα έχει σήμερα πάνω από 70.000 άρθρα. Η Νεπάλ Μπάσα είναι η μητρική γλώσσα των Νεβάρ του Νεπάλ. 

## Παραπομπές


## Εξωτερικοί σύνδεσμοι

* Κύρια σελίδα της Βικιπαίδειας Νεπάλ Μπάσα
* Έκδοση για κινητά της Βικιπαίδειας στα Νεπάλ Μπάσα
Κατηγορία:Βικιπαίδειες ανά γλώσσα
Ταταρική Βικιπαίδεια

Η **Ταταρική Βικιπαίδεια** είναι η έκδοση της Βικιπαίδειας στη Ταταρική γλώσσα. Ξεκίνησε τον Σεπτέμβριο του 2003 και σήμερα (Νοέμβριος 2018) έχει 81.500 περίπου λήμματα, καθιστώντας την ως τη 69η μεγαλύτερη Βικιπαίδεια σε αριθμό λημμάτων. Αυτή η Βικιπαίδεια έχει 3 διαχειριστές, μαζί με 21.763 εγγεγραμμένους χρήστες και 69 ενεργοί χρήστες.

## Παραπομπές


## Εξωτερικοί σύνδεσμοι
* Ταταρική Βικιπαίδεια

Ταταρικη
Διεθνής Ανθρωπιστική και Ηθική Ένωση

Η **Διεθνής Ανθρωπιστική και Ηθική Ένωση** (*International Humanist and Ethical Union*, IHEU) είναι οργανισμός-ομπρέλα για ανθρωπιστικές, αθεϊστικές, κοσμικιστικές, ρασιοναλιστικές οργανώσεις παγκοσμίως. Ο Βρετανός φιλόσοφος και βιολόγος Τζούλιαν Χάξλεϊ προέδρευσε κατά την ίδρυση της ένωσης στο Άμστερνταμ το 1952.

Ο στόχος της IHEU είναι να κτίσει ένα παγκόσμιο ανθρωπιστικό κίνημα το οποία να «υπερασπίζεται τα ανθρώπινα δικαιώματα και να προωθήσει τις ανθρωπιστικές αξίες».

Το 2002, η Γενική Συνέλευση της IHEU ομόφωνα αποδέχτηκε την «Διακήρυξη του Άμστερνταμ 2002» (Amsterdam Declaration 2002). Ο «Χαρούμενος Άνθρωπος» είναι το επίσημο λογότυπο της IHEU

## Παραπομπές


## Εξωτερικοί σύνδεσμοι

*
*Freedom of Thought Report website
*End Blasphemy Laws campaign website

Κατηγορία:Διεθνείς οργανισμοί
Κατηγορία:Οργανισμοί ηθικής
Κατηγορία:Κοσμικός ανθρωπισμός
Βοσνιακή Βικιπαίδεια

Η **Βοσνιακή Βικιπαίδεια** (Βοσνιακά: *Wikipedia na bosanskom jeziku*) είναι η έκδοση της Βικιπαίδειας στη Βοσνιακή γλώσσα που φιλοξενείται από το Ίδρυμα Wikimedia. Στις 6 Ιουνίου 2018 είχε πάνω από 77.400 λήμματα. Δημιουργήθηκε στις 12 Δεκεμβρίου 2002 και το πρώτο άρθρο ήταν το Matematika.

## Κοινότητα
Στις 17 Νοεμβρίου 2007, μέλη της Βοσνιακής κοινότητας του βίκι έκαναν την πρώτη εκδήλωση συνάντησης στο Σεράγεβο. Μια άλλη συνάντηση πραγματοποιήθηκε το ίδιο έτος, ακολουθούμενη από συναντήσεις το 2008 και το 2011.

## Παραπομπές


## Εξωτερικοί σύνδεσμοι

* Βοσνιακή Βικιπαίδεια
* Έκδοση της Βοσνιακής Βικιπαίδειας για κινητά

Κατηγορία:Βικιπαίδειες ανά γλώσσα
Κιργιζική Βικιπαίδεια

Η **Κιργιζική Βικιπαίδεια** είναι η έκδοση της Βικιπαίδειας στην κιργιζική γλώσσα. Ξεκίνησε στις 3 Ιουνίου 2002 και σήμερα (Νοέμβριος 2018) έχει περισσότερα από 79.000 λήμματα. Αυτή η Βικιπαίδεια έχει 4 διαχειριστές, 14.615 εγγεγραμμένους χρήστες και 52 ενεργούς χρήστες.

## Παραπομπές


## Εξωτερικοί σύνδεσμοι
* Κιργιζική Βικιπαίδεια

Κιργιζικη
Βικιπαίδεια στα Τουλού

Η **Βικιπαίδεια στα Τουλού** είναι η έκδοση της Βικιπαίδειας στη γλώσσα Τουλού, που διευθύνεται από το Ίδρυμα Wikimedia. Αυτή τη στιγμή έχει πάνω από 900 άρθρα. Είναι η 23η γλώσσα της Ινδίας που έχει έκδοση Βικιπαίδειας μετά από 8 χρόνια επώασης.

## Ιστορία
Η Κάθριν Μαρ, εκτελεστική διευθύντρια του Ιδρύματος Wikimedia, ανακοίνωσε την έναρξη της Βικιπαίδειας στα Τουλού ως πλήρης σελίδα στο Βικισυνέδριο Ινδίας 2016. Βρισκόταν στον Επωαστήρα από το 2008. Τον Αύγουστο του 2016, είχε 200 εγγεγραμμένους συντάκτες με 10 από αυτούς να είναι ενεργοί.

## Χρήστες και συντάκτες




## Δείτε επίσης

* Βικιπαίδεια στα Κανάντα
* Βικιπαίδεια στα Μαλαγιαλάμ
* Ταμιλική Βικιπαίδεια
* Βικιπαίδεια στα Τελούγκου

## Παραπομπές


## Εξωτερικοί σύνδεσμοι
* Βικιπαίδεια στα Τουλού

Κατηγορία:Βικιπαίδειες ανά γλώσσα
Μ.Γ.Σ. Μέγας Αλέξανδρος Καρπερής

O **Μουσικός Γυμναστικός Σύλλογος Μέγας Αλέξανδρος Καρπερής** ήταν αθλητικό σωματείο στην Καρπερή του νομού Σερρών. Χρώματα του συλλόγου αποτελούσαν το μπλε και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονταν στο Γήπεδο Καρπερής. Την περίοδο 2025-26 η ομάδα δεν αγωνίζεται σε κάποιο πρωτάθλημα.

## Ιστορία
Ο Μουσικός Γυμναστικός Σύλλογος Μέγας Αλέξανδρος Καρπερής ιδρύθηκε το 1949. Την περίοδο 1990–91 η ομάδα μετείχε στο πρωτάθλημα της Δ΄ Εθνικής κατηγορίας και συγκεκριμένα στον 2ο Όμιλο τερματίζοντας στην 21η θέση με 16 βαθμούς, οπότε και υποβιβάστηκε στις τοπικές κατηγορίες. Την περίοδο 2016–17 η ομάδα κατέκτησε το πρωτάθλημα της Α΄ Επίλεκτης κατηγορίας της ΕΠΣ Σερρών, κερδίζοντας την άνοδο στη Γ΄ Εθνική Ερασιτεχνική κατηγορία. Στην παρθενική της εμφάνιση στην κατηγορία, την περίοδο 2017–18 η ομάδα τερμάτησε στη 12η και τελευταία θέση του βαθμολογικού πίνακα του 1ου Ομίλου, με αποτέλεσμα τον υποβιβασμό στις τοπικές κατηγορίες.

## Αγωνιστική πορεία
* Δ΄ Εθνική: 1990–91
* Γ΄ Εθνική: 2017–18

## Παραπομπές


Κατηγορία:Αθλητικοί σύλλογοι Σερρών
Κατηγορία:Ιδρύσεις αθλητικών συλλόγων το 1949
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1949
Α.Ε. Καρίτσας

Η **Αθλητική Ένωση Καρίτσας** είναι αθλητικό σωματείο στην Καρίτσα του νομού Πιερίας. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Καρίτσας.

## Ιστορία
Η Α.Ε. Καρίτσας ιδρύθηκε το 1981. Η ποδοσφαιρική ομάδα του συλλόγου κατέκτησε το πρωτάθλημα της ΕΠΣ Πιερίας την περίοδο 1997–98, ενώ παράλληλα πέτυχε την άνοδο στη Δ΄ Εθνική. Αγωνίστηκε για πρώτη φορά στο πρωτάθλημα της Δ΄ Εθνικής κατηγορίας την περίοδο 1998–99, τερμάτίζοντας στη 17η θέση του 5ου Ομίλου με 19 βαθμούς, οπότε και υποβιβάστηκε στις τοπικές κατηγορίες. Την περίοδο 2017–18 η ομάδα μετείχε στο πρωτάθλημα της Γ΄ Εθνικής Ερασιτεχνικής κατηγορίας παίρνοντας τη θέση του Ποσειδώνα Νέων Πόρων, όπου τερμάτισε στη 12η θέση του 1ου Ομίλου με 28 βαθμούς, με αποτέλεσμα τον υποβιβασμό στις τοπικές κατηγορίες.

## Διαχρονική πορεία
* Δ΄ Εθνική: 1998–99
* Γ΄ Εθνική: 2017–18
* Γ΄ Εθνική: 2019–20
* Γ΄ Εθνική: 2020–21

## Διακρίσεις
* **[[Ένωση Ποδοσφαιρικών Σωματείων Πιερίας|Πρωτάθλημα Ε.Π.Σ. Πιερίας]]
::Πρωταθλήτρια (2): 1998, 2019
* **Κύπελλo Ε.Π.Σ. Πιερίας
::Πρωταθλήτρια (1): 2018, 2019

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Πιερίας
Κατηγορία:Ιδρύσεις αθλητικών συλλόγων το 1981
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1981
J. J. C. Smart

O **John Jamieson Carswell "Jack" Smart AC** (16 Σεπτεμβρίου 1920 – 6 Οκτωβρίου 2012) ήταν Αυστραλός φιλόσοφος και πανεπιστημιακός. Εργάστηκε στον τομέα της μεταφυσικής, φιλοσοφίας της επιστήμης, φιλοσοφίας του μυαλού, της θρησκείας και πολιτικής φιλοσοφίας. Συνέγραψε πολλά άρθρα για την Stanford Encyclopedia of Philosophy. Στην ηθική ήταν υπέρμαχος του ωφελιμισμού, στην φιλοσοφία του μυαλού, ήταν «φυσικιστής», δηλαδή υποστήριζε πως η κατάσταση του μυαλού αντιστοιχούσε σε συγκεκριμένη κατάσταση του εγκεφάλου, ενώ στην μεταφυσική οι ιδέες του επηρέασαν την φιλοσοφία του χρόνου. 

## Παραπομπές


Κατηγορία:Αθεϊστές
Κατηγορία:Αθεϊστές φιλόσοφοι
Κατηγορία:Φιλόσοφοι του 20ού αιώνα
Κατηγορία:Φιλόσοφοι του 21ου αιώνα
Κατηγορία:Φιλόσοφοι της θρησκείας
Κατηγορία:Αυστραλοί φιλόσοφοι
Α.Ο. Μέγας Αλέξανδρος Τρικάλων Ημαθίας

Ο **Αθλητικός Όμιλος Μέγας Αλέξανδρος Τρικάλων Ημαθίας** είναι αθλητικό σωματείο στα Τρίκαλα Ημαθίας. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Στάδιο Τρικάλων Ημαθίας.

## Ιστορία
Ο Αθλητικός Όμιλος Μέγας Αλέξανδρος Τρικάλων Ημαθίας ιδρύθηκε το 1965. Την περίοδο 1982–83 η ομάδα αγωνίστηκε στο Εθνικό Ερασιτεχνικό Πρωτάθλημα τερματίζοντας στη 18η θέση του 5ου Ομίλου με 31 βαθμούς, οπότε και υποβιβάστηκε στις τοπικές κατηγορίες. Την περίοδο 1998–99 μετείχε στο πρωτάθλημα της Δ΄ Εθνικής κατηγορίας και συγκεκριμένα στον 5ο Όμιλο, όπου τερμάτισε στην 8η θέση με αποτέλεσμα τον υποβιβασμό στις τοπικές κατηγορίες.

Την περίοδο 2016–17, η ομάδα κατέκτησε το πρωτάθλημα της ΕΠΣ Ημαθίας κερδίζοντας έτσι την άνοδο στη Γ΄ Εθνική. Την αμέσως επόμενη περίοδο, 2017–18, η ομάδα μετείχε για πρώτη φορά στο πρωτάθλημα της Γ΄ Εθνικής Ερασιτεχνικής κατηγορίας τερματίζοντας στη 13η θέση του 2ου Ομίλου με 25 βαθμούς, οπότε και υποβιβάστηκε στις τοπικές κατηγορίες.

## Πορεία στα εθνικά πρωταθλήματα

## Παραπομπές


Κατηγορία:Αθλητικοί σύλλογοι Ημαθίας
Κατηγορία:Ιδρύσεις αθλητικών συλλόγων το 1965
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1965
Α.Σ. Άρης Παλαιοχωρίου

150px|μικρογραφία|Το λογότυπο του συλλόγου.
Ο **Α.Σ. Άρης Παλαιοχωρίου** είναι αθλητικό σωματείο στο Παλαιοχώρι του νομού Χαλκιδικής. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Παλαιοχωρίου.

## Ιστορία
Ο Αθλητικός Σύλλογος Άρης Παλαιοχωρίου ιδρύθηκε το 1952. Την περίοδο 1992–93 η ομάδα αγωνίστηκε για πρώτη φορά στο πρωτάθλημα της Δ΄ Εθνικής κατηγορίας και συγκεκριμένα στο 10ο Όμιλο τερματίζοντας στη 18η θέση με 18 βαθμούς, οπότε και υποβιβάστηκε στις τοπικές κατηγορίες. Την περίοδο 1995–96 επέστρεψε στη Δ΄ Εθνική και τοποθετήθηκε στον 5ο Όμιλο όπου τερμάτισε στην 20ή και τελευταία θέση με 5 βαθμούς έπειτα από την αφαίρεση 4 βαθμών και υποβιβάστηκε πάλι στις τοπικές κατηγορίες. Την περίοδο 1997–98 η ομάδα μετείχε ξανά στη Δ΄ Εθνική και τερμάτισε 11η στον 6ο Όμιλο, οπότε και υποβιβάστηκε στις τοπικές κατηγορίες.

Την περίοδο 2016–17 η ομάδα κατέκτησε το πρωτάθλημα ΕΠΣ Χαλκιδικής, κερδίζοντας έτσι την άνοδο στη Γ΄ Εθνική. Την αμέσως επόμενη περίοδο, 2017–18, η ομάδα μετείχε για πρώτη φορά στο πρωτάθλημα της Γ΄ Εθνικής Ερασιτεχνικής κατηγορίας, πραγματοποιώντας μια εντυπωσιακή πορεία όπου κατέλαβε την 2η θέση του 2ου Ομίλου συγκεντρώνοντας 61 βαθμούς, 5 βαθμούς πίσω από τον πρωταθλητή Ηρακλή Θεσσαλονίκης που αγωνίστηκε στα μπαράζ ανόδου. Το 2018-19 ο Άρης κατέλαβε τη 4η θέση στον δεύτερο όμιλο της Γ΄ Εθνικής, εξασφαλίζοντας την παραμονή του και για την επόμενη περίοδο.

Το καλοκαίρι του 2019 ο σύλλογος ανακοίνωσε ότι αδρανοποιείται και δε θα συμμετέχει σε κάποιο πρωτάθλημα, αλλά τελικά έγινε δεκτή εκπρόθεσμη δήλωση συμμετοχής, λίγες μέρες πριν τον ορισμό των ομίλων του πρωταθλήματος της Γ΄ Εθνικής. Το γεγονός αυτό συνδυάστηκε με πρωτοβουλίες παραγόντων του Γ.Σ. Ηρακλής Θεσσαλονίκης, μετά και την αδρανοποίηση της Α.Ε.Π. Ηρακλής 1908, ώστε ο σύλλογος από τη Χαλκιδική στο μέλλον να μετονομαστεί και να αγωνιστεί στη Θεσσαλονίκη. Τελικά, η συμφωνία τελικά δεν προχώρησε, μετά από γενική συνέλευση και απόφαση του Γ.Σ. Ηρακλής Θεσσαλονίκης. Ο Άρης Παλαιοχωρίου δήλωσε την αποχώρηση του από το πρωτάθλημα της Γ΄ Εθνικής, στο οποίο συμμετείχε τυπικά, καθώς είχε ήδη διεξαχθεί η κλήρωση των αγώνων.

Τον Αύγουστο του 2025, η ομάδα ανακοίνωσε την επίσημη επαναλειτουργία του τμήματος ποδοσφαίρου, δίδοντας ιδιαίτερη έμφαση στο κομμάτι των ακαδημιών.

## Η διαχρονική πορεία
* Δ΄ Εθνική: 1992–93
* Δ΄ Εθνική: 1995–96
* Δ΄ Εθνική: 1997–98
* Γ΄ Εθνική: 2017–18
* Γ΄ Εθνική: 2018–19

## Τίτλοι
* Πρωτάθλημα Α Κατηγορίας Ε.Π.Σ. Χαλκιδικής: 3
**1991-92, 1992-93, 2016-17
* Κύπελλο Ε.Π.Σ. Χαλκιδικής: 2
**1993, 1997
***Φιναλίστ (3): 1984, 1999, 2018

## Παραπομπές


## Εξωτερικοί σύνδεσμοι
* 

Κατηγορία:Αθλητικοί σύλλογοι Χαλκιδικής
Κατηγορία:Ιδρύσεις αθλητικών συλλόγων το 1952
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1952
Βεατρίκη της Ναβάρρας, κόμισσα του Λα Μαρς

Η **Βεατρίκη** της Ναβάρρας (1392-1412/1415) από τον Οίκο των Καπετιδών-Εβρέ ήταν κόρη του Καρόλου Γ΄ της Ναβάρρας και της Ελεονόρας των Ιβρέα-Τραστάμαρα, κόρης του Ερρίκου Β΄ της Καστίλης.

## Βιογραφία
Ήταν μέλος του Οίκου των Εβρέ. Τα επιζώντα αδέρφια της ήταν η Λευκή (Μπλανς) Α΄ της Ναβάρρας, σύζυγος του Ιωάννη Β΄ της Αραγωνίας και η Ισαβέλλα της Ναβάρρας, σύζυγος του Ιωάννη Δ΄ του Αρμανιάκ. 

## Οικογένεια
Η Βεατρίκη παντρεύτηκε το 1406 στην Παμπλόνα τον Ιάκωβο Β΄ των Βουρβόνων κόμη του Λα Μαρς, γιο του Ιωάννη Α΄ κόμη του Λα Μαρς και της Αικατερίνης του Βαντόμ.
Το ζεύγος απέκτησε τρία παιδιά: 

* την Ισαβέλλα (1408- μετά το 1445), μοναχή στη Μπεζανσόν
* τη Μαρία (1410- μετά το 1445), μοναχή στην Αμιένη
* την Ελεονόρα (1412- μετά την 21η Αυγούστου 1464), η οποία παντρεύτηκε τον Βερνάρδο ντ’Αρμανιάκ, κόμη του Παρντιάκ

Δεν είναι γνωστή η ακριβής ημερομηνία θανάτου της Βεατρίκης. Απεβίωσε ανάμεσα στα 1412 και 1415, πιθανότατα κατά τη γέννηση της κόρης της Ελεονόρας το 1412. 

## Καταγωγή


## Παραπομπές


Κατηγορία:Οίκος του Εβρέ
Κατηγορία:Ινφάντας της Ναβάρρας
Μάιερλινγκ

δεξιά|μικρογραφία|225x225εσ|Η Εκκλησία και το Μοναστήρι των Ανυποδήτων Καρμελιτών στο Μάιερλινγκ.
**Το Μάιερλινγκ** είναι ένα μικρό χωριό (πληθ. 200) στην Κάτω Αυστρία που ανήκει στον δήμο του Άλλαντ στην περιφέρεια του Μπάντεν. Βρίσκεται στον ποταμό Σβέχατ, στην οροσειρά του Δρυμού της Βιέννης (*Βίνερβαλντ*) των Βορείων Άλπεων, 24 χλμ. νοτιοδυτικά της Βιέννης. Από το 1550 ήταν στην κατοχή της Μονής του Χάιλιγκενκροϊτς (*Ιερού Σταυρού*).

## Το περιστατικό Μάιερλινγκ
Το 1886 ο πρίγκιπας Ροδόλφος της Αυστρίας, μοναδικός γιος του αυτοκράτορα Φραγκίσκου Ιωσήφ της Αυστρίας και της αυτοκράτειρας Ελισάβετ και διάδοχος του Αυστροουγγρικού στέμματος, απέκτησε την έπαυλη και την μετέτρεψε σε κυνηγετικό περίπτερο. Ήταν σε αυτό το κτίριο όπου στις 30 Ιανουαρίου 1889 βρέθηκε νεκρός, μαζί με την ερωμένη του βαρόνη Μαρία Βετσέρα, ως αποτέλεσμα αυτοκτονίας τους.

Είναι άγνωστο τι ακριβώς συνέβη, αλλά στις 31 Ιουλίου 2015 η Αυστριακή Εθνική Βιβλιοθήκη έδωσε στη δημοσιότητα αντίγραφα τριών αποχαιρετιστηρίων επιστολών της Μαρία Βετσέρα προς τη μητέρα της και άλλα μέλη της οικογένειάς της. Τα γράμματα -γραμμένα στο Μάιερλινγκ λίγο πριν τον θάνατό τους— δηλώνουν σαφώς και κατηγορηματικά ότι η Μαρία ετοιμαζόταν να αυτοκτονήσει μαζί με τον Ροδόλφο, "*από αγάπη*".

Μετά τον θάνατο του Ροδόλφου και της Μαρία, ο αυτοκράτορας Φραγκίσκος Ιωσήφ, ο οποίος ήθελε να ιδρύσει μια νέα εκκλησία, μετέτρεψε το κτίριο σε μοναστήρι, στο οποίο εγκαταστάθηκαν μοναχές του Τάγματος των Ανυπόδητων Καρμελιτών. Οι επισκέπτες μπορούν να δουν το άγαλμα της Παναγίας στον γυναικωνίτη της εκκλησίας. Έχει το πρόσωπο της αυτοκράτειρας Ελισάβετ και ένα στιλέτο στην Άμωμη Καρδιά. Η θέση του κυρίου σταυρού στο παρεκκλήσι υποτίθεται ότι βρίσκεται στο σημείο όπου βρισκόταν το κρεβάτι του Ροδόλφου και της Μαρία.

Σήμερα το κτίριο είναι μουσείο και τουριστικό αξιοθέατο. Οι μοναχές λένε ακόμη προσευχές για την ανάπαυση της ψυχής του Πρίγκιπα Ροδόλφου.

## Παραπομπές


## Εξωτερικοί σύνδεσμοι
* 
* Ταξίδι στην Αυστρία
* Πληροφορίες για το Μάιερλινγκ

Κατηγορία:Οικισμοί στην Κάτω Αυστρία
Μποναβεντύρ ντε Περιέ

Ο ** Μποναβεντύρ ντε Περιέ** (1544) ήταν Γάλλος συγγραφέας.

## Βιογραφία
Γεννήθηκε από ευγενή οικογένεια στο Αρναί-λε-ντυκ της Βουργουνδίας.

Λεπτομέρειες για τη μόρφωσή του δεν είναι γνωστές, αλλά είναι γνωστό ότι κατέληξε να διδάσκει σε διάφορα σπίτια ευγενών. Το 1593 ή 1594 ο ντε Περιέ επισκέφθηκε τη Λυών, το πνευματικό τότε κέντρο της Γαλλίας όπου κατέφευγαν πολλοί φιλελεύθεροι μελετητές οι οποίοι διώκονταν αλλού για τις ιδέες τους. Εκεί γνώρισε και βοήθησε τους Ρομπέρ Ολιβετάν, Λεφέβρ ντ'Ετάπλ και  Ετιέν Ντολέ.

Το 1536 τέθηκε υπό την προστασία της Μαργαρίτας ντ'Ανγκουλέμ, βασίλισσας της Ναβάρρας, η οποία τον έκανε *[[βαλέ ντε σαμπρ]]*. Εκεί μετάφρασε το *Heptaméron*.

Ο ελεύθερος διάλογος ο οποίος επιτρεπόταν από τη Μαργαρίτα δυσαρέστησε τόσο τους Καλβινιστές όσο και τους Καθολικούς. Αυτή η ελεύθερη σκέψη μετατράπηκε σε σκεπτικισμό στο έργο του Μποναβεντύρ με τίτλο *Cymbalum Mundi ...* το 1537. Μετά το βιβλίο, η βασίλισσα τον απέλυσε αν και συνέχισε να τον υποστηρίζει ιδιωτικά ως το 1541. Το βιβλίο περιείχε 4 διαλόγους και η αλληγορική του μορφή δεν έκρυβε το μήνυμα, έτσι όταν τυπώθηκε το 1538, το κολλέγιο της Σορβόνης εξασφάλισε ότι δεν θα διακινηθεί.

Ο ντε Περιέ έζησε στη Λυών ως το 1544 όπου και αυτοκτόνησε. Τα έργα του τυπώθηκαν στη Λυών.

## Παραπομπές


## Πηγές
*  This further references:
** The preface to the *Cymbalum Mundi ...* (ed. F. Franck, 1874)
** A. Chenevière, *Bonaventure Despériers, sa vie, ses poésies* (1885)
** P. Toldo, *Contributo allo studio della novella francese del XV. e XVI. secolo* (Rome, 1895).

## Βιβλιογραφία
* Gabriella Moretti, "Lettere dagli Antipodi: comunicazioni epistolari fantastiche fra Tiberiano e il *Cymbalum mundi*," in Sergio Audano, Giovanni Cipriani (ed.), *Aspetti della Fortuna dell'Antico nella Cultura Europea: atti della settima giornata di studi, Sestri Levante, 19 marzo 2010* (Foggia: Edizioni il Castello, 2011) (Echo, 1), 77-97.

Κατηγορία:Γάλλοι συγγραφείς
Patriots.eu

Το **Patriots.eu**, παλαιότερα γνωστό ως **Κόμμα Ταυτότητας και Δημοκρατίας** και **Κίνημα για μια Ευρώπη των Εθνών και της Ελευθερίας**, είναι μια συμμαχία δεξιών ευρωπαϊκών πολιτικών κομμάτων που ιδρύθηκε το 2014. Πρόεδρος του κόμματος είναι ο Σαντιάγο Αμπασκάλ.

Η πολιτική ομάδα του κόμματος στο Ευρωπαϊκό Κοινοβούλιο είναι οι Πατριώτες για την Ευρώπη.

## Ιστορικό
Μετά τις Ευρωεκλογές 2014, τα κόμματα που συμμετείχαν στην Ευρωπαϊκή Συμμαχία για την Ελευθερία προσπάθησαν ανεπιτυχώς να συγκροτήσουν μια πολιτική ομάδα στο Ευρωπαϊκό Κοινοβούλιο.

Αργότερα το 2014, αποφάσισαν να δημιουργήσουν μια νέα δομή ευρωπαϊκού επιπέδου, η οποία έγινε το Κίνημα για μια Ευρώπη των Εθνών και της Ελευθερίας. Το ολλανδικό Κόμμα για την Ελευθερία επέλεξε να μην συμμετάσχει σε αυτό το πανευρωπαϊκό κόμμα, επειδή αρνήθηκε να χρηματοδοτηθεί από την Ευρωπαϊκή Ένωση. 

Αναγνωρίστηκε από το Ευρωπαϊκό Κοινοβούλιο το 2015.

Στις 16 Ιουνίου 2015 δημιουργήθηκε στην Κοινοβουλευτική Ομάδα της Ευρώπης των Εθνών και της Ελευθερίας στο Ευρωπαϊκό Κοινοβούλιο με μέλη από το Κόμμα Ελευθερίας της Αυστρίας, τον Εθνικό Συναγερμό, το Φλαμανδικό Συμφέρον, το Συνέδριο για τη Νέα Δεξιά καθώς και η ανεξάρτητη Ευρωβουλευτής Τζάνις Άτκινσον, που αποχώρησε από το Κόμμα Ανεξαρτησίας Ηνωμένου Βασιλείου.

Η Μαρίν Λε Πεν επαίνεσε τη νίκη του Ελβετικού Λαϊκού Κόμματος κατά τις Ελβετικές Ομοσπονδιακές Εκλογές 2015, αν και το ελβετικό κόμμα δεν έχει επίσημους δεσμούς με το κίνημα. Το κίνημα ξεκίνησε επίσης μια εκστρατεία κατά της μετανάστευσης το 2015 όπως ακριβώς και η εκστρατεία του Ελβετικού Λαϊκού Κόμματος κατά τη διάρκεια του ελβετικού δημοψηφίσματος για τη μετανάστευση το 2014.

Τον Φεβρουάριο του 2019, το κόμμα Είμαστε Οικογένεια εντάχθηκε στο κόμμα.

Στις 25 Απριλίου 2019, το Συντηρητικό Λαϊκό Κόμμα της Εσθονίας προσχώρησε επισήμως στην ομάδα.

Το 2019, το κόμμα μετονομάστηκε σε **Κόμμα Ταυτότητας και Δημοκρατίας**.

## Ευρωπαϊκοί θεσμοί
### Ευρωπαϊκό Συμβούλιο
Το Patriots.eu εκπροσωπείται από δύο αρχηγούς κυβερνήσεων στο Ευρωπαϊκό Συμβούλιο.

## Μέλη

## Παραπομπές



## Εξωτερικοί σύνδεσμοι
* 

Κατηγορία:Πανευρωπαϊκά πολιτικά κόμματα
Υδροηλεκτρικός Σταθμός Τάλα

Ο **Υδροηλεκτρικός Σταθμός Τάλα** είναι υδροηλεκτρικός σταθμός παραγωγής ηλεκτρικού ρεύματος στο ποταμό Ουάνγκτσου στην επαρχία Τσούχα στο Μπουτάν. Ο σταθμός αποτελείται από φράγμα βαρύτητας 92 μέτρων, το οποίο εκτρέπει το νερό μέσα από ένα τούνελ 22 μέτρων για το σταθμό παραγωγής ηλεκτρικού ρεύματος ο οποίος περιέχει έξι γεννητριών τουρμπινών Πέλτον και χωρητικότητας 170 MW η μία.

Η προκαταρκτική κατασκευή του έργου άρχισε το 1997 και τα μεγάλα έργα που ήταν σε εξέλιξη από το 1999. Η πρώτη γεννήτρια εγκαταστάθηκε στις 31 Ιουλίου 2006 και η τελευταία στις 30 Μαρτίου 2007. Το κόστος του έργου ήταν περίπου 900 εκατομμύρια δολάρια και χρηματοδοτήθηκε από την Ινδία μέσω επιχορηγήσεων και δανείων, σε επιτόκιο 9%. Όλη η ηλεκτρική ενέργεια που παράγεται εξάγεται στην Ινδία, μέσω τριών γραμμών μεταφοράς 440kV.

Ο σταθμός είναι το μεγαλύτερο πρόγραμμα υδρενέργειας της χώρας και η τέταρτη μετά το έργο Τσούκα (336 MW) το 1988, που ακολουθείται από το Κουρίτσχου (60 MW) κατά το έτος 2001, και το Μπασότσχο (40 MW) το 2005. Η ηλεκτρική ενέργεια αναμένεται να παρέχει όχι λιγότερο από το 60% των συνολικών κυβερνητικών εσόδων του 2009. Ακόμη μόλις το 66% των νοικοκυριών του Μπουτάν και το 39% των χωριών του είναι ηλεκτρισμένα.

## Δείτε επίσης
* Ποταμός Ραϊντάκ

## Παραπομπές


Κατηγορία:Μπουτάν
Κατηγορία:Υδροηλεκτρικά φράγματα